Corinne Niogret

**Corinne Niogret**, rođena 20. novembra 1972. u Nantua, departmanu Ain u Francuskoj je nekadašnja francuska biatlonka. Niogret je olimpijska pobjednica i trostruka svjetska prvakinja.

## Karijera
### Olimpijske igre 
Corinne Niogret je četiri puta nastupila na Zimskim olimpijskim igrama: ZOI 1992, ZOI 1994, ZOI 1998 i ZOI 2002. Na prvom nastupu osvojila je zlatnu medalju u štafeti sa Véroniquom Claudel i Anne Briand sa prednošću od 23 sekunde u odnosu na drugoplasiranu njemačku štafetu. U drugom nastupu dvije godine kasnije, osvojila je bronzanu medalju u štafeti sa Véronique Claudel, Delphyne Heymann i Anne Briand zaostavši više od pet minute iza ruske štafete.

### Svjetska prvenstva 
Niogret je nastupila na trinaest Svjetskih prvenstava od SP 1991. do SP 2004, te je sa tri zlatne, šest srebrnih i šest bronzanih medalje, najuspješnija francuska biatlonka po broju osvojenih medalja. Dvije zlatne medalje osvojila je u utrkama na 15&nbsp;km: na SP 1995. sa 12&nbsp;s prednosti u odnosu na Njemicu Uschi Disl i na SP 2000. kada je bila bolja 53&nbsp;s od Kineskinje Yu Shumei. Zlatnu medalju osvojila je u ekipnoj utrci na SP 1993 sa Nathalie Beausire, Delphyne Heymann i Anne Briand.

### Svjetski kup 
Prvi nastup u takmičenjima Svjetskog kupa u biatlonu Niogret je imala u sezoni SK 1989/90 u austrijskom Obertauernu 14. decembra 1989. kada je u utrci na 15&nbsp;km osvojila 37-o mjesto. Sljedeće sezone u istoj disciplini u Ruhpoldingu osvojila je peto mjesto sa zaostatkom 1:33.0 i dva promašaja iza favorita Jelene Golovine, Veronique Claudel, Antje Harvey i Petre Behle. Prvu pobjedu u štafeti ostvarila je 26. januara 1992. u sezoni SK 1991/92 sa Veronique Claudel i Anne Briand u Antholzu , što je ujedno i prva pobjeda francuske ženske štafete u Svjetskom kupu. Drugu pobjedu u istom sastavu ostvarili su u norveškom Fagernesu 15. marta. U sljedećim sezonama zauzima i visoka mjesta u pojedinačnim disciplinama, a gotovo u svakoj utrci u timskim disciplinama zauzimaju jedno od prva tri ili četiri mjesta. Prvu pobjedu u pojedinačnoj disciplini ostvarila je u na Svjetskom prvenstvu 1995. u utrci na 15&nbsp;km koja se bodovala za Svjetski kup, a drugu pobjedu tek u sezoni SK 1997/98 u sprintu na 7,5&nbsp;km na slovenskoj Pokljuki, bez promašaja ispred Emmanuelle Claret i Annette Sikveland. Od te sezone pas do SK 2000/01 redovito osvaja bodove visokim plasmanom i u ukupnom plasmanu je tri puta četvrta i jedanput treća. Sa ukupno osam pobjeda je nakon Sandrine Bailly druga na listi francuskih biatlonki.

## Prestanak karijere 
## Nagrade 
## Napomene 
## Vanjski linkovi 
* 
* 
* banka podataka IBU-a

## Reference 
Kategorija:Francuski biatlonci
Kategorija:Rođeni 1972.
Kategorija:Osvajači medalja na Svjetskim prvenstvima u biatlonu
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biografije, Nantua
Kategorija:Francuski olimpijci u biatlonu
Kategorija:Svjetski prvaci u biatlonu
Kategorija:Osvajači medalja na Zimskim olimpijskim igrama 1992.
Kategorija:Osvajači medalja na Zimskim olimpijskim igrama 1994.
Kategorija:Osvajači zlatne medalje na Olimpijskim igrama (Francuska)
Kategorija:Osvajači bronzane medalje na Olimpijskim igrama (Francuska)
Kategorija:Živi ljudi